stanford-oval/wikipedia huggingface dataset:
אברהם ברוך ארטן
קורות חיים > ארץ ישראל - התקופה הציונית

עם עלייתו לארץ התיישב ארטן בתל אביב. בשנת 1924 הקים את "חברת הזרעים הארץ-ישראלית" ופתח את בית המסחר הראשון לזרעים בארץ ישראל ברחוב אלנבי בתל אביב. במהלך השנים פתחה החברה סניפים בחיפה, אנטוורפן, ביירות ואלג'יר.
בשנת 1930 הקים את "בנק בלגיה-פלשתינה" ששכן גם הוא ברחוב אלנבי ומאוחר יותר פתח סניפים בירושלים ובחיפה. הבנק נסגר עם פרוץ מלחמת העולם השנייה. בשנת 1935 הקים ארטן את חברת הביטוח "ציון" ושימש כמנכ"ל שלה. החברה נמכרה בשנת 1940 ולימים התמזגה לחברת הביטוח "הראל".
ארטן פעל גם במישור הציבורי. בשנת 1925 היה ממקימי בית הספר הדתי-יסודי לבנות "תלפיות" (שבו למדו בנותיו), ובשנת 1929 סייע להקמת גימנסיה תלפיות לצידו.
בשנת 1932 הגיע להסכם עם קבוצת רודגס (לימים מקימי קבוצת יבנה) על נטיעת פרדס על שטח של 300 דונם שהיו בבעלותו באזור פתח-תקוה (כיום שכונת כפר אברהם). נטיעת הפרדס יצרה סכסוך אודות תחומי סמכות בין ההסתדרות הכללית לתנועת ה'פועל המזרחי'.
ארטן תרם לעיריית תל אביב קרקעות בבעלותו לצורך הקמת "החווה החקלאית" הקיימת עד היום במתחם ראש ציפור בגני יהושע.[דרוש מקור]
קורות חיים > ארץ ישראל - התקופה החרדית

בשנת 1940 עלה ארטן לירושלים והחל מתקרב לחוגי אגודת ישראל. הוא התיישב בשכונת בית וגן. לימים תרם ארטן חלק מקרקעותיו בשכונה לטובת הקמת ישיבת קול תורה, ועצי הברוש שבחצר הישיבה ניטעו על ידו. באותה תקופה רכש הרב יצחק אייזיק שר מידי ארטן שלושה דונם וחצי בפסגת שכונת גבעת רוקח בבני ברק והקים עליהם את ישיבת סלבודקה.
בתחילת שנות החמישים היה ארטן ממובילי המאבק בחילון העולים החדשים ובמיסיון הנוצרי. היה ממקימי "חבר הפעילים - יד לאחים". בשנת 1952 עמד בעידודם של החזון איש והרב יצחק זאב סולובייצ'יק בראש הוועד נגד גיוס בנות לצבא ולשירות לאומי, שארגן בין היתר את הפגנת הנשים הגדולה שנערכה מול הכנסת באותה עת.
לקראת סוף שנות החמישים הקצין ארטן את עמדותיו ביחס למדינת ישראל. היה מקורב לרב יצחק זאב סולובייצ'יק. בשנת 1959 התמנה ליו"ר ארגון "אתרא קדישא" ועמד בראשו עד תחילת שנות ה-70, לאחר מכן נוהלה על ידי הרב נחום יואל הלפרין כיום מנוהלת על ידי רבי דוד מיכאל שמידל ועוזרו חזקי קלמנוביץ. בשנת 1960 היה מעורב בפרשת חטיפתו של הילד יוסל'ה שוחמכר מהוריו החילוניים. ביוזמתו של ארטן הועבר הילד בחשאי משכונת מאה שערים לידי חברו הרב בנימין מנדלזון, רב המושב קוממיות ומשם לחו"ל[דרוש מקור].
עם זאת, ארטן נקט בעמדות לא שגרתיות ביחס ל"חברת הלומדים" החרדית. הוא התנגד לאי יציאת גברים לעבודה ולכך שנשים יעסקו בהוראה בלבד.
נפטר בשנת 1977 בירושלים בהיותו בן 88. על שמו נקרא גן אברהם בשכונת בית וגן, שכחבר ועד השכונה נלחם ארטן על שמירתו כ"ריאה ירוקה" בשכונה והוא עצמו נטע את עציו.
חיים אישיים

נישואיו הראשונים היו לרבקה רוזנווסר שנפטרה בשנת 1942 (מהם נולדו לו בנותיו, שושנה אוסטרליץ והדסה קליגר). נישואיו השניים היו לצרלינה אונא שנפטרה כמותו בשנת 1977 (מהם נולדה לו בתו דבורה סויסה).
מיכאלינה, אחותו הבכורה, עזבה את הבית בגיל 15 למנזר נוצרי בקרקוב ו-4 שנים אחר כך נישאה בבלגיה למאהב פולני, מנהל האחוזה בפוזן שבה עבדה כאומנת. פרשת ארטן שבה בת למשפחה חסידית למדה בבית ספר פולני-קתולי ועזבה את היהדות, עוררה רעש גדול בתקשורת היהודית והכללית של אותם ימים. היא גם השפיעה על החלטתה של שרה שנירר לפתוח בקרקוב את הסניף הראשון של רשת בית יעקב. מטרתה הייתה להעניק לבנות השכלה ומקצוע יחד עם לימוד תורה בלי שיצטרכו ללמוד בבתי ספר לא יהודיים. בסוף ימיה באה מיכאלינה לגור בקרב משפחתה בישראל. למרות היותה קתולית אדוקה והיותו של אחיה אברהם ברוך ארטן חרדי קיצוני הללו שמרו על קשר עד לפטירתה.
ספריו

תורת המידות - סדרת ספרי ליקוטים העוסקים במידות הנפש השונות מן התורה ועד החסידות. את הספרים הוציא בין השנים 1943–1950 יחד עם אביו. כמו כן סייע לאביו להוציא לאור את ספר האמרות של הרבי מקוצק אמת ואמונה.
הגלות הרביעי בארצנו הקדושה - ספר אנטי-ציוני חריף שהוציא בשנת 1970. בספר תוקף ארטן את המדינה הציונית ואומר שהיא שואפת לבולל את היהודים בתרבות המערבית הקלוקלת.
הנצחתו בשכונת בית וגן ירושלים

על שמו גן אברהם-גן הנחש, הממוקם בין רחובות עוזיאל לרחוב בית וגן. הגן הוקם בשנת 1977 על שמו כשנה טרם פטירתו והוא עוד הספיק ליטוע בו עצים. בשנת 2000 עבר הגן שיפוץ כחלק מתוכנית עיריית ירושלים. היה כמו כן פעיל לשימור ראות ירוקות בי-ם.
לקריאה נוספת

'ארטן, אברהם', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 60. (הספר בקטלוג ULI)
הערות שוליים

↑  בנקים קטנים, ב"חיפה מבלי לקום מהכורסא"
↑  אך ראו: משפטים, הצופה, 21 בפברואר 1941
↑  חיים פלס, "התפתחות הקיבוץ הדתי עד פרוץ מלחמת העולם השנייה", שרגאי, כתב עת לחקר הציונות הדתית והעליות לארץ ישראל. ג, 1985. עמ' 163-162
↑  מסביב לסכסוך בהדר, דבר, 16 באוגוסט 1932
אברהם ארטן, עוד על סכסוך העבודה על יד הדר, דואר היום, 29 באוגוסט 1932
↑  חיים פיקרש, בזכות ראשונים, הצופה, 4 בדצמבר 1959
↑  רחל מנקין, בנות סוררות: מרד הנערות בגליציה ההבסבורגית, ירושלים: מאגנס, 2024
↑  נקרא כן ב-2 שמות להבדיל בינו לבין גן אברהם שהוא גן ציבורי ברמת גן שהוקם בשנת 1936 ונקרא על שמו של אברהם קריניצי ראש העיר רמת גן
| --- | --- |
בקרת זהויות :  NLI: 987007310230105171  VIAF: 297881644   WorldCat (עם VIAF): 297881644 
חנות הזרעים של ארטן ברחוב העצמאות בחיפה
אדי אדמס

| --- | --- |
אדי אדמס, 1969
אדי אדמס, 1969
 לידה:  12 ביוני 1933 ניו קנסינגטון, ארצות הברית 
 פטירה:  19 בספטמבר 2004 (בגיל 71) ניו יורק, ארצות הברית 
 שם לידה:  Edward Thomas Adams 
 תחום יצירה:  צילום
 פרסים והוקרה:  פרס ג'ורג' פולק (1978)  פרס לוסי (2010)  פרס פוליצר לצילום חדשותי (1969)  פרס ג'ורג' פולק (1968)  פרס ג'ורג' פולק (1977)  פרס פוליצר לצילום (1969)  מדליית הזהב ע״ש רוברט קאפה (1977)  תמונת העיתונות הבינלאומית של השנה 
 
אדי אדמס (באנגלית: Eddie Adams;‏ 12 ביוני 1933 – 19 בספטמבר 2004) היה צלם אמריקאי שנודע בצילום תמונותיהם של ידוענים ופוליטיקאים במהלך עבודתו כצלם עיתונות. סיקר 13 מלחמות.
ב-1 בפברואר 1968, בעת שסיקר את מלחמת וייטנאם עבור סוכנות הידיעות Associated Press צילם את התמונה בזכותה התפרסם בעולם – תמונתו של מפקד משטרת סייגון מוציא להורג אסיר ביריית אקדח לרקה.
אדמס זכה בשנת 1969 בפרס פוליצר לצילום עיתונות וכן בפרס העיתונות העולמית על צילומו המפורסם (אשר כותרתו הייתה "גנרל נויין נגוק לואן מוציא להורג אסיר וייטקונג בסייגון"). שנים מאוחר יותר ביכה אדמס את פרסומו כתוצאה מתמונה זו. האסיר שנהרג רצח שוטר דרום וייטנאמי ואת ששת ילדיו זמן מועט לפני שצולמה התמונה.
אדמס כתב על התצלום המפורסם בטיים מגזין בדברים לזכרו של הגנרל נויין:
זכיתי בפרס פוליצר בשנת 1969 על תמונה של אדם אחד ההורג אדם אחר. שני אנשים מתו בתמונה הזו: האדם שספג את הקליע וגנרל נויין נגוק לואן. הגנרל הרג את הווייטקונג; אני הרגתי את הגנרל במצלמתי. עדיין צילומים הם כלי הנשק החזק ביותר בעולם. אנשים מאמינים בהם; אבל צילומים משקרים, אפילו ללא מניפולציה. הם רק חצאי-אמיתות.
מה שהצילום לא אמר היה, 'מה אתה היית עושה לו אתה היית הגנרל באותו זמן באותו מקום באותו יום חם, ואתה לכדת את הבחור הרע לאחר שהוא הרג אחד, שניים או שלושה אזרחים אמריקאים?'
תמונתו של אדי אדמס: "גנרל נגויין נגוק לואן מוציא להורג אסיר וייטקונג בסייגון"
שנים אחר כך התנצל אדמס בפני גנרל נויין ומשפחתו על הנזק חסר התקנה אשר גרם לכבודו של הגנרל בחייו. לאחר מותו של הגנרל, שיבח אותו אדמס כגיבור של מטרה צודקת.
הוא אמר פעם כי "הייתי מעדיף להיות ידוע בזכות סדרת תמונות שצילמתי של 48 פליטים וייטנאמים אשר הצליחו לשוט לתאילנד בסירה של 10 מטר, ומיד נגררו לים הפתוח על ידי הצי התאילנדי." התמונות והדיווחים שליוו אותן, עזרו לשכנע את הנשיא ג'ימי קרטר להעניק מקלט מדיני לכ-200,000 פליטים וייטנאמים שנמלטו מארצם בסירות. אדמס העיר, "עשיתי דבר טוב ואיש לא נפגע כתוצאה מכך."
לצד זכייתו בפרס פוליצר, אדמס זכה ביותר מ-500 פרסים אחרים, כולל עיטור ג'ורג' פולק על צילומי חדשות בשנים 1968, 1977 ו-1978 וכן פרסים רבים מארגוני צילום ועיתונות שונים בעולם.
אדמס הלך לעולמו בניו יורק לאחר שחלה במחלת ניוון שרירים ALS.
ראו גם

צילום מלחמה
צילום עיתונות
הערות שוליים

↑  http://www.time.com/time/magazine/article/0,9171,988783,00html?iid=chix-sphere
↑  ריאיון עם אדי אדמס באתר הטלוויזיה הציבורית האמריקאית.
| --- | --- |
בקרת זהויות :  AGSA: 8749  BIBSYS: 1046982  BNE: XX1539332  BnF: cb16560052b (data)  GND: 129544396  ISNI: 0000 0000 5935 5544  LCCN: n00089693  NLK: KAC200605184  PIC: 337217  RKD: 380508  SNAC: w6ng56d9  SUDOC: 080477844  ULAN: 500333553  VIAF: 25685706   WorldCat (עם VIAF): 25685706
Mood

Mood הוא סינגל שהוקלט על ידי הראפר האמריקאי 24kGoldn, בשיתוף הראפר האמריקאי איאן דיור. השיר יצא לאור ב-24 ביולי 2020, כסינגל מתוך האלבום El Dorado, על ידי חברות התקליטים רקורדס וקולומביה רקורדס.
רקע וכתיבה

ב-19 ביולי 2020, פרסם 24KGoldn טיזר לשיר בעמוד האינסטגרם שלו, תוך שחשף את שם השיר ותאריך צאתו.
השיר תואר על ידי ויקי אינויו מ-Earmilk כשיר ממוקד באהבה המספק "תחושה צעירה עם פיתולי פופ מודרניים". מבחינה לירית, השיר עוסק במערכת יחסים, בה בני הזוג אינם מסתדרים, וזוגתו של הדובר היא "תמיד במצב רוח". אלכסנדר קול מ-HotNewHipHop כינה את השיר כ"מושלם לקיץ" ואמר ששמו של השיר "בהחלט מתאים לאווירה כשאנחנו מקבלים ביט מושפע מקיץ".
וידאו קליפ

הווידאו קליפ הרשמי של השיר, בבימויו של סבסטיאן סדיגוי, פורסם ב-5 באוגוסט 2020 בערוץ היוטיוב של ש24kGoldn. הקליפ מציג בתוכו עליות ומורדות באהבה בין אנשים צעירים.
נכון לאוקטובר 2020, הווידאו קליפ עומד על כ-46 מיליון צפיות.
הצלחה

השיר הגיע למקום הראשון במצעד הבילבורד הוט 100, בשבוע הראשון לשהותו, ובכך הפך לשירם הראשון של 24kGoldn ואיאן דיור בהתאמה שהגיע להישג זה. השיר הגיע גם לצמרת מצעד השירים האלטרנטיביים (אנ') ומצעד שירי הרוק & אלטרנטיביים (אנ'). לאחר ארבעה שבועות בהם היה בראש המצעד, היה גם לשיר המושמע ביותר בפלטפורמות הסטרימינג עם כ-25.3 מיליון השמעות.
השיר מוקם גם בצמרת המצעדים של המדינות אוסטרליה, אוסטריה, קנדה, דנמרק, גרמניה, ניו זילנד, נורווגיה, אירלנד, שוודיה ובריטניה.
השיר זכה למיליוני סרטונים המשתמשים בו בפלטפורמת שיתוף הווידאו טיקטוק.
הופעות חיות

בנובמבר 2020 ביצע הצמד את השיר בתוכנית האירוח של אלן דג'נרס, "המופע של אלן דג'נרס". באותו החודש, ביצעו את השיר גם בתוכנית האירוח של ג'ימי קימל, ובטקס פרסי המוזיקה של MTV אירופה 2020.
רמיקס

ב-4 בנובמבר 2020, 24kGoldn הכריז באמצעות טוויטר על רמיקס לשיר. הרמיקס מציג את איאן דיור, כמו גם את הזמר הקנדי ג'סטין ביבר והזמר הקולומביאני ג'יי באלווין. הרמיקס יצא לאור ב-6 בנובמבר 2020.
רמיקס > נתוני מכירות

| מדינה | תואר | מכירות |
| --- | --- | --- |
| מקסיקו (AMPROFON) | זהב ×2 | 70,000 |
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 3 |  |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 10 |  |
|  אירלנד | מצעד הסינגלים האירי | 1 |  |
|  ארגנטינה | ארגנטינה הוט 100 | 71 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 שירי המיינסטרים | 3 |  |
|  ארצות הברית | מצעד השירים הקצביים | 2 |  |
|  ארצות הברית | רולינג סטון טופ 100 | 3 |  |
|  ארצות הברית | מצעד 40 השירים למבוגרים | 25 |  |
|  ארצות הברית | מצעד שירי הרוק & האלטרנטיביים | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד הסינגלים ההולנדי | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 5 |  |
|  יוון | IFPI Greece | 4 |  |
|  ישראל | מדיה פורסט ישראל | 3 |  |
|  ליטא | AGATA | 3 |  |
|  מלזיה | RIM | 15 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 4 |  |
|  סלובקיה | ČNS IFPI | 1 |  |
|  ספרד | PROMUSICAE | 39 |  |
|  סקוטלנד | מצעד הסינגלים הסקוטי | 10 |  |
|  פולין | ZPAV | 64 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 1 |  |
|  צרפת | SNEP | 10 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  ארצות הברית | בילבורד הוט 100 | 47 |  |
|  ארצות הברית | מצעד 40 שירי המיינסטרים | 34 |  |
|  ארצות הברית | מצעד השירים הקצביים | 40 |  |
|  ארצות הברית | מצעד שירי הרוק & האלטרנטיביים | 1 |  |
|  גרמניה | GfK – טופ 100 | 18 |  |
|  הולנד | מצעד 40 הסינגלים ההולנדיים | 18 |  |
|  ולוניה | אולטראטופ 40 | 55 |  |
|  ישראל | מדיה פורסט ישראל | - |  |
|  ישראל | גלגלצ | 39 |  |
|  ניו זילנד | המצעד הניו זילנדי הרשמי | 39 |  |
|  פלנדריה | אולטראטופ 50 | 33 |  |
|  קנדה | קנדה הוט 100 | 39 |  |
|  רומניה | מצעד השירים הרומני | 74 |  |
|  שווייץ | המצעד השווייצרי | 16 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה | 40,000 |
| דנמרק (IFPI Denmark) | זהב | 45,000 |
| גרמניה (BVMI) | זהב | 200,000 |
| איטליה (FIMI) | זהב | 35,000 |
| ניו זילנד (RMNZ) | פלטינה | 30,000 |
| פולין (ZPAV) | זהב | 10,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×2 | 2,000,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 24 ביולי 2020 | הזרמת מוזיקה • הורדה דיגיטלית | קולומביה |  |
| אוסטרליה | 28 באוגוסט 2020 | רדיו להיטים עכשוויים | קולומביה • סוני |  |
| ארצות הברית | 8 בספטמבר 2020 | רדיו אלטרנטיבי | קולומביה |  |
| ארצות הברית | 15 בספטמבר 2020 | רדיו קצבי | קולומביה |  |
| איטליה | 25 בספטמבר 2020 | רדיו להיטים עכשוויים | סוני |  |
| ארצות הברית | 5 באוקטובר 2020 | רדיו שירים עכשוויים למבוגרים | קולומביה |  |
אבשה (צ'אד)

| --- | --- |

 מדינה:  צ'אד צ'אד
 מחוז:  ודאי
 גובה:  542 מטרים
 אוכלוסייה:  ‏
  ‑ בעיר:  76,492 (2012)
 קואורדינטות:  13°49′59″N 20°50′05″E﻿ / ﻿13.833055555556°N 20.834722222222°E﻿ / 13.833055555556; 20.834722222222 
 אזור זמן:  UTC +1
  מפת מיקום  מפה מפורטת   (למפת צ'אד מוגדלת) נג'מנה מונדו פאיה-לארגו לוב סודאן הרפובליקה המרכז אפריקאית קמרון ניגריה ניז'ראבשה(למפת צ'אד רגילה) נג'מנה מונדו פאיה-לארגו לוב סודאן הרפובליקה המרכז אפריקאית קמרון ניגריה ניז'ראבשה  he tabBackground:;tabBorder:#aaa;defaultTab:0;
 
אַבֶּשֶה (בצרפתית: Abéché; בערבית: أبشي) היא עיר במחוז ודאי (אנ'), צ'אד. באזור פועל שדה התעופה אבשה (אנ').
גאוגרפיה

העיר ממוקמת כ-656 ק"מ מבירת צ'אד, נג'מנה. מבחינה היסטורית, זה היה מקום בירת הסולטנות המוסלמית ואודדאי, ששלטה בחלק גדול מאזור צ'אד לפני הכיבוש הצרפתי בשנת 1912. שרידי הבירה העתיקה כוללים ארמון, קברי סולטנים לשעבר וחורבות מסגד, כולו מוקף בחומה עבה. בעיר יש מסגדים רבים.
אקלים

הטמפרטורה הממוצעת היא 30 מעלות צלזיוס. החודש הכי חם הוא מאי (34 מעלות צלזיוס), והחודש הקר ביותר הוא ינואר (25 מעלות צלזיוס). כמות המשקעים הממוצעת היא 707 מילימטרים בשנה. חודש אוגוסט הוא החודש הגשום ביותר (325 מ"מ גשם), וחודש ינואר הוא החודש היבש ביותר (1 מ"מ גשם).
הערות שוליים

↑  Abeche, Abeche (באנגלית)
↑  Coordinate Distance Calculator, boulter.com
↑  Editors of Encyclopaedia Britannica, Abéché, Chad, Encyclopaedia Britannica
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007564546105171  LCCN: n81139945  VIAF: 133706282   WorldCat (עם VIAF): 133706282 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
אדמיר

אדמיר מרקס דה מנזס (פורטוגזית: Ademir Marques de Menezes‏; 8 בנובמבר 1922 – 11 במאי 1996), שהיה ידוע בקיצור בשם אדמיר, היה כדורגלן ברזילאי הנחשב לאחד החלוצים המרכזיים הטובים ביותר בהיסטוריה של נבחרת ברזיל. בגלל עצמות הלסת הבולטות שלו הוא זכה לכינוי "לסת".
ביוגרפיה

אדמיר החל את קריירת המועדונים שלו בספורט קלוב רסיפה לפני שעבר לשחק עבור ואסקו דה גאמה. הוא שיחק במדי ואסקו בשתי תקופות, בין 1942 ל-1945 ובין 1948 ל-1956, וביניהן שיחק בפלומיננזה. אדמיר הופיע במדי ואסקו ב-429 משחקים וכבש 301 שערים, וזכה עמה בחמש אליפויות ריו דה ז'ניירו (1945, 1949, 1950, 1952, 1956) ואליפות אחת נוספת עם פלומיננזה ב-1946. בשנת 1949 הוא היה המבקיע המצטיין של הליגה עם 30 שערים, וב-1950 עם 25 שערים. אדמיר פרש בשנת 1956, ולאחר פרישתו עסק בפרשנות, אימון ועסקים.
אדמיר התפרסם בעיקר בזכות משחקיו במונדיאל 1950 שנערך בברזיל. הוא שיחק בשלישיית החלוצים הידועה של ברזיל שכללה גם את זיזיניו וז'איר דה רוסה פינטו, וזכה בתואר נעל הזהב (המבקיע המצטיין). ישנה מחלוקת כמה שערים הבקיע, יש הטוענים שהוא הבקיע שבעה שערים ואחרים טוענים כי הוא הבקיע תשעה שערים. אדמיר היה הראשון שהבקיע שער באצטדיון המרקנה. למרות יכולתו הגבוהה הוא היה שותף להפסד לנבחרת אורוגוואי במשחק המכריע על התואר, שנודע בשם מרקנאסו.
אדמיר זכה להצלחות גם בקופה אמריקה. הוא שיחק בטורנירים של 1945, 1946, 1949 ו-1953, ובסך הכל הוא הבקיע 12 שערים ב-18 משחקים, כולל שלושער במשחק הניצחון בגמר נגד נבחרת פרגוואי ב-1949. אדמיר זכה עם ברזיל בטורניר פאן-אמריקה ב-1952.
בסך הכל הוא הופיע במדי ברזיל בין 1945 ל-1953, שיחק ב-39 משחקים וכבש 32 שערים.
תארים > קבוצתיים

אליפות ריו דה ז'ניירו (5): 1945, 1949, 1950, 1952, 1956
אליפות ריו דה ז'ניירו: 1946
קופה אמריקה: 1949
סגנות גביע העולם: 1950
תארים > אישיים

השחקן המצטיין בקופה אמריקה: 1949
מלך השערים של גביע העולם: 1950
הנבחרת המצטיינת של גביע העולם: 1950
היכל התהילה של הכדורגל הברזילאי
אדט שבלמבך

| --- | --- |
סמל אדט שבלמבךסמל אדט שבלמבך
 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  מחוז ולס
 שטח:  21 קמ"ר
 גובה:  330 מטרים
 אוכלוסייה:  ‏
  ‑ בעיירה:  2,342 (1 בינואר 2022)
 קואורדינטות:  48°05′24″N 13°54′17″E﻿ / ﻿48.09°N 13.904722222222°E﻿ / 48.09; 13.904722222222 
 אזור זמן:  UTC+1
 http://www.edt.ooe.gv.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהאדט שבלמבך(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.אדט שבלמבך(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגאדט שבלמבך(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגאדט שבלמבך  he tabBackground:;tabBorder:#aaa;defaultTab:0;
 
אדט שבלמבך (בבווארית: Edt bei Lambach) היא עיירה במחוז ולס שבמדינת אוסטריה עילית באוסטריה.
העיירה נמצאת בקרבתו של מחנה הריכוז גונסקירכן.
אוכלוסייה

| שנה | אוכלוסייה |
| --- | --- |
1991: 1,798
2001: 2,082
2016: 2,138
2018: 2,197
2021: 2,200
2022: 2,342
גאוגרפיה

העיירה נמצאת 330 מטרים מעל פני הים. עד שנת 2012 העיירה הייתה שייכת למחוז למבך, והחל משנת 2013 שייכת העיירה למחוז ולס.
שטחה הכולל הוא 21.3 קמ"ר.  27.7% מהשטח מיוער ו-62.4% מהשטח משמש לחקלאות.
אדמירל (סרט)

| --- | --- |

כרזת הסרט "אדמירל"
 בימוי:  אנדריי קראבצ'וק
 הופק בידי:  ג'אניק פאיזייב   אנאטולי מקסימוב
 תסריט:  ולדימיר ואלוצקי   זויה קודריה
 עריכה:  אלכסיי רודיאונוב
 שחקנים ראשיים:  קונסטנטין חבנסקי   יליזבטה בויארסקאיה   אנה קובאלצ'וק   ולדיסלב וטרוב   ייגור ברוייב   סרגיי בזרוקוב
 מוזיקה:  רוסלן מורטוב   ואלרי מלאדזה   ויקטוריה דאיינקו   ליובה
 צילום:  אלכסיי רודיאונוב, איגור גריניאקין, Wan Laiming 
 מדינה:  רוסיה רוסיה
 חברת הפקה:  דירקציה קינו
 חברה מפיצה:  דאגו הפקות
 הקרנת בכורה:  2008
 משך הקרנה:  123 דקות
 שפת הסרט:  רוסית, צרפתית
 סוגה:  סרט מלחמה, סרט דרמה, סרט היסטורי, סרט ביוגרפי, סרט רומנטי, סרט הרפתקאות 
 תקציב:  500,0 מיליון רובלים (20 מיליון $)
 הכנסות:  876 מיליון רובלים (38 מיליון $)
 admiralfilm.ru
 דף הסרט ב־IMDb
 
אדמירל (Адмиралъ) הוא סרט ביוגרפי רוסי עטור שבחים אודות האדמירל אלכסנדר קולצ'ק, בבימויו של אנדריי קראבצ'וק ובכיכובם של קונסטנטין חבנסקי ויליזבטה בויארסקאיה. הסיפור מגולל את קורותיו של הפטריוט הרוסי, האדמירל אלכסנדר קולצ'ק הנשוי ואב לבן, אשר יום אחד פוגש באנה טימירייבה, הוא מתאהב בה והסרט מגולל את סיפור אהבתם על רקע האירועים ההיסטוריים של תחילת המאה ה-20 ברוסיה.
עלילת הסרט

הסרט מתאר את האירועים שהתחוללו ברוסיה בשנים 1916–1920 על רקע סיפורו של האדמירל אלכסנדר קולצ'ק המתאהב בבת הקצין, אנה טימירייבה, שמלווה אותו לאורך התפתחות הקריירה שלו, מהיותו מפקד בכיר בצי הרוסי ועד להיותו למפקד הצבא הלבן והיה לשליט העליון של רוסיה, כשתחת תחומי שלטונו: סיביר, הרי אורל והמזרח הרחוק הרוסי, עד למאסרו בידי הבולשביקים והוצאתו להורג.
שחקנים

קונסטנטין חבנסקי בתפקיד אדמירל אלכסנדר קולצ'ק
יליזבטה בויארסקאיה בתפקיד אנה טימירייבה, מאהבתו
מוזיקה

הזמרת ויקטוריה דאיינקו ביצעה את השיר "אנה", עבור הסרט.
הזמר הגאורגי ואלרי מלאדזה ביצע את השיר, שהלחין וכתב אחיו קונסטנטין מלאדזה, "למרות", שהוא שיר הנושא של הסרט.
להקת הפופ הרוסית "ליובה" ביצעה יחד עם הזמרת ויקטוריה דאיינקו את השיר "אדמירל", המתנגן בסצנות השיא של הסרט.
אגדת צאר סאלטן

| --- | --- |

 מידע כללי
 מאת:  אלכסנדר פושקין 
 שפת המקור:  רוסית 
 סוגה:  מעשייה 
 הוצאה
 תאריך הוצאה:  1832 
 
אגדת הצאר סאלטן או בשמה המלא אגדת צאר סאלטן, של בנו גיבור חיל הנסיך גווידון סאלטנוביץ' ונסיכת הברבור היפהפייה (ברוסית: Сказка о Царе Салтане, о сыне его славном и могучем богатыре Князе Гвидоне Салтановиче и о прекрасной царевне лебеди) היא סיפור מחורז שנכתב על ידי אלכסנדר סרגייביץ' פושקין בשנת 1831.
טקסט האגדה היה לליברטו לאופרה בעלת שם זהה של רימסקי קורסקוב (ממנה לקוח הקטע מעוף הדבורה).
עלילה

הסיפור מגולל את עלילותיהן של שלוש אחיות, אשר הצעירה בהן נבחרת על ידי הצאר סאלטן להיות לו לאשה. שתי האחרות מקבלות את תפקיד הטבחית המלכותית ותפקיד הטווה המלכותית. הן מקנאות באחותן וכשהצארינה יולדת את בנה, הנסיך גווידון, הן משליכות אותה יחד עם התינוק לים בתוך חבית.
התינוק גדל ומתבגר בתוך החבית ומתחנן לגלים שישמרו עליהם ולא יפגעו בהם לרעה. הים נענה לבקשתו ומביא את החבית לחוף. כשהם מגיעים לחוף, הנסיך הצעיר בונה לעצמו חץ וקשת ויוצא לצוד. בדרכו הוא רואה נשר התוקף ברבור לבן יפהפה. הנסיך יורה בנשר ללא היסוס. הברבור מגלה לנסיך שהוא בעצם בחורה יפה והוא הצילה מידי מכשף אכזר. כמו כן, מבטיחה הבחורה שלא תשכח את מעשה החסד שלו.
בעזרת הקסמים של מלכת הברבור הנסיך מקים באי ממלכה מפוארת. כעבור זמן מלחים של הצאר סאלטן מגיעים לאי, חוזרים ומספרים למלך על הממלכה המופלאה. מוקסם מהסיפורים, הצאר סאלטן מבקש להפליג אל האי אך הטבחית והטווה מנסות למנוע זאת ממנו בעזרת ספורי נפלאות על מקומות אחרים בהם עוד לא ביקר. לבסוף מפליג הצאר סאלטן אל האי ושמח לגלות שם את אשתו, אותה חשב למתה.
אג'ק ריאק

אג'ק ריאק (באנגלית: Ajak Riak; נולד ב-12 בדצמבר 2000) הוא כדורגלן דרום סודאני-אוסטרלי המשחק בעמדת החלוץ בשריף טירספול.
קריירת מועדונים

ריאק נולד במחנה פליטים בעיר ניירובי בירת קניה ובגיל צעיר היגר עם משפחתו לאדלייד שבאוסטרליה. ריאק התחיל לשחק כדורגל בקבוצות כדורגל מקומות בעיר ילדותו ובגיל 22 עבר לשחק בבנטלייג גרינס ממלבורן. במדיה בנטלייג הבקיע 7 שערים ב-23 הופעות ואף הבקיע בהפסד 2-1 לסידני מליגת העל האוסטרלית במסגרת שמינית גמר הגביע האוסטרלי.
בנובמבר 2023 חתם בסלמאן מליגת העל האינדונזית.
בקיץ 2024 חתם בשריף טירספול מליגת העל המולדובית. ב-11 ביולי ערך את הופעת הבכורה שלו בקבוצה בהפסד 1-0 לזירה האזרית במסגרת מוקדמות הליגה האירופית.
קריירה בין-לאומית

ריאק היה זכאי לייצג את דרום סודאן, קניה ואוסטרליה. בתחילת שנת 2023 הסכים לזימון שקיבל לסגל נבחרת דרום סודאן.
ב-23 במרץ 2023 ערך את הופעת הבכורה שלו בנבחרת בניצחון 1-2 נגד הרפובליקה של קונגו.
אבקת אלרגן בוטנים

אבקת אלרגן בוטנים (Arachis hypogaea), בשמה המסחרי פלפורציה (Palforzia), היא תרופה, הניתנת דרך הפה לטיפול בתגובות אלרגיות לבוטנים, כולל אנפילקסיס. התרופה ניתנת בדרך כלל לילדים בגילאי 4–17 שנים, אשר אובחנו עם אלרגיה לבוטנים. התרופה היא אימונותרפית שאינה מרפאת את האלרגיה, אך מונעת התקפים קשים ומסכני חיים במקרה של חשיפה מקרית לבוטנים. התרופה מכילה כמויות מזעריות של חלבון הבוטנים, המטופל בולע את הכמוסה במשך חצי שנה, כך שהוא נחשף בהדרגה לחלבוני הבוטנים, עד שמערכת החיסון כבר אינה יוצרת תגובה אלרגית.
אבקת אלרגן בוטנים היא אבקה, המיוצרת מבוטנים וארוזה בקפסולות בצבעים שונים כאשר כל צבע מייצג מינון אחר, כך שניתן להעלאות את המינון לפי הצבעים לאורך זמן. את האבקה מרוקנים מהקפסולות או מהשקיק ומערבבים עם כמות קטנה של מזון מוצק למחצה.
ניתן להשיג פלפורציה רק עם מרשם רופא. יש להתחיל את הטיפול על ידי איש מקצוע מוסמך לטיפול במחלות אלרגיות. מכיוון שתרופה זו עלולה לגרום לתגובות אלרגיות חמורות אצל חלק מהמטופלים, בשלב הראשון של הטיפול, יש צורך במתקנים לטיפול בתגובות כאלה. המטופלים צריכים גם להחזיק איתם אדרנלין להזרקה עצמית בכל עת.
מינון

המינון של תרופה זו כולל שלושה שלבים:
שלב העלאת המינון הראשוני - ניתן ביום אחד
שלב הגדלת המינון - דורש 11 רמות מינון מוגברות (שלב זה נמשך בדרך כלל מספר חודשים).
שלב אחזקה - מינון יומי.
במהלך שני השלבים הראשונים (במיוחד העלמת המינון הראשוני והמנה הראשונה של כל רמת מינון), נדרשת מתן ופיקוח על ידי איש מקצוע בתחום הבריאות בסביבה מוסמכת של שירותי בריאות. דרישה זו קיימת כדי להבטיח שניתן לזהות תגובות אלרגיות חמורות ולטפל בהן אם הן מתרחשות.
תופעות לוואי

תופעות הלוואי השכיחות ביותר של אבקת אלרגן בוטנים הן כאבי בטן, הקאות, בחילות, עקצוץ בפה, גירוד (כולל בפה ובאוזניים), שיעול, נזלת, תחושת גרון מכווץ, צפצופים, קוצר נשימה ואנפילקסיס.